Priča jesenskog šešira

Zdravo! Ja sam kineski šešir. Živio sam u poljima riže. Jednog dana vjetar me otpuhao daleko, daleko. Zatim sam pao u polje koje mi nikako nije bilo poznato. Tamo me uzeo neki čovjek i stavio na svoju glavu. S njim je bila i njegova kći. Ona se jako voljela igrati u polju. Uzela me i ukrasila različitim jesenskim plodovima. Tako sam upoznao kukuruz, suncokret, bundevu, orah, šipak, kestenje i papričice. Sad sam jako sretan. Pozdrav!

Jakov Bilobrk, 5.b

Moja priča

Zovem se Listka Šeširka. Dolazim iz Kestengrada. Tamo se sprema veliki bal pa se moram ukrasiti. Znate, jedva sam došla do ovog zrna kukuruza koji nosim. Neka gospođa naganjala me zbog krađe kukuruza. Jedva sam dosegnula do lješnjaka. Lako sam došla samo do lišća jer me podigao vjetar na grane hrasta gdje sam dobila i lišće i žir.

Tako ukrašena otpješačila sam do Kestengrada, na sebe još dodala kesten i ponosno krenula na bal.

Iva Vagan, 5. b